# CAIET DE SARCINI

# privind achiziția publică de piese de schimb și reţelistică/periferice

1. **Introducere**

Caietul de sarcini constituie ansamblul cerințelor minimale pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

În cadrul acestei achiziții, Ministerul Finanțelor îndeplinește rolul de autoritate contractantă, respectiv achizitor în cadrul contractului.

Orice activitate descrisă într-un anumit capitol din caietul de sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către ofertant că aceasta trebuia menționată pentru asigurarea îndeplinirii obiectului contractului.

Ofertele care nu îndeplinesc toate cerințele minimale vor fi declarate neconforme. Nu se acceptă depunerea de oferte alternative. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul caiet de sarcini. Orice ofertă care se abate de la cerințele minimale va fi considerată admisibilă numai în condițiile în care aceasta asigură un nivel calitativ superior cerințelor minimale.

În conformitate cu Legea nr. 98/2016, privind achizițiile publice, cu modificările și completările ulterioare, art. 156 alin. (2) și (3), specificațiile tehnice din prezentul caiet de sarcini care precizează un anumit producător, o anumită origine sau un anumit procedeu care caracterizează produsele sau serviciile furnizate și care se referă la mărci, brevete, tipuri, la o origine sau la o producție specifică se consideră a fi însoțite de cuvintele “sau echivalent”, indiferent dacă aceste cuvinte sunt prevăzute expres sau nu în prezentul document.

# Obiectul achiziției: piese de schimb și reţelistică/periferice

# Lot 1 – - Echipamente de rețea, conform tabelului:

|  |  |  |
| --- | --- | --- |
| Nr. crt. | Denumire | Cantitate |
| 1. | Dispozitiv de rețea pentru stocare date Network Attached Storage (NAS) | 1 buc. |
| 2. | Hard disk-uri pentru NAS | 4 buc |
| 3 | Switch-uri de rețea | 10 buc |

# Lot 2 – Echipamente periferice, conform tabelului:

|  |  |  |
| --- | --- | --- |
| 1. | Unități optice externe scriere CD/DVD | 20 buc |
| 2. | Kit tastatură + mouse | 30 buc |
| 3. | Mouse | 66 buc |
| 4. | Memorie USB 3.0, 16 GB | 80 buc |
| 5. | Memorie USB 3.0, 32 GB | 80 buc |
| 6. | Memorie USB 3.0, 64 GB | 80 buc |

# Lot 3 – Piese de schimb/consumabile, conform tabelului:

|  |  |  |
| --- | --- | --- |
| 1. | Sursă alimentare (alimentator) pentru NAS existent | 1 buc |
| 2. | Surse alimentare (alimentator) pentru laptop-uri | 3 buc |
| 3. | Role cablu UTP | 2 buc |
| 4. | Set 100 buc. mufe UTP RJ45 | 2 seturi |
| 5. | Clește pentru sertizat, RJ45, 8P | 1 buc |
| 6. | Cablu UTP, cu mufe turnate RJ45 la capete, lungime 10 m | 20 buc |
| 7. | Cablu UTP, cu mufe turnate RJ45 la capete, lungime 5 m | 20 buc |
| 8. | Prelungitor electric | 5 buc |

# Operatorii economici vor putea depune ofertă pentru unul, pentru mai multe loturi sau pentru toate cele 3 loturi.

**Pentru cele 3 loturi, ofertele depuse vor fi întocmite astfel încât să fie evidențiate distinct toate pozițiile, conform fiecărui tabel de mai sus.**

**Aceeași evidențiere va fi păstrată și pentru facturare cu mențiunea că articolul nr. 3 de la Lotul 1 (switch-uri de rețea) va fi inclus separat în altă factură.**

**3. Scopul achiziției:** pentru buna desfășurare a activității Autorității de Certificare și Plată (ACP).

Cheltuielile sunt suportate din bugetul proiectului *“Sprijinirea Autorității de Certificare și Plată în vederea gestionării eficiente a FESI”,* finanțat din Programul Operațional Asistență Tehnică 2014 – 2020 (articolele nr. 1 și 2 de la Lotul 1 și toate articolele de la Loturile 2 și 3)și al proiectului *“Sprijinirea Autorității de Certificare și Plată în vederea gestionării eficiente a FEAD”*, finanțat din Programul Operațional Ajutorarea Persoanelor Defavorizate 2014 – 2020 (articolul nr. 3 de la Lotul 1).

# 4. Cerințe minimale și obligatorii:

* 1. Toate produsele/articolele vor fi în totalitate conforme cu detaliile tehnice specificate și vor fi noi, nefolosite;
  2. Produsele NAS și hard disk-urile aferente vor fi puse în funcțiune la sediul achizitorului fără adaptoare sau dispozitive intermediare electrice;
  3. Furnizorul va asigura achizitorului punerea în drept total de utilizare a tuturor produselor software și hardware care fac obiectul caietului de sarcini (NAS și hard disk-urile aferente);
  4. Nu se vor accepta oferte de leasing sau închiriere pentru produsele hardware sau software care fac obiectul acestui caiet de sarcini (NAS și hard disk-urile aferente);
  5. Recepția cantitativă și calitativă se va realiza după punerea în funcțiune a produselor NAS și hard disk-urilor aferente, conform cerințelor;
  6. Obligații de vizibilitate:

Operatorul economic trebuie să respecte prevederile Manualului de identitate vizuală pentru Instrumente Structurale 2014-2020, care poate fi descărcat de pe site-ul [www.fonduri-ue.ro](http://www.fonduri-ue.ro), conform cap. 6 din prezentul caiet de sarcini.

1. **Specificațiile tehnice și /sau cerințele funcționale minime sunt următoarele:**

# Lot 1 – Echipamente de rețea

|  |  |  |
| --- | --- | --- |
| **Nr.** | **Denumire articol** | **Cerințe minime tehnice** |
| 1. | Dispozitive de rețea pentru stocare date Network Attached Storage (NAS) | Procesor: minimum 4 nuclee (quad-core), frecvența – minimum 2.2 GHz;  Memorie RAM: Tip DDR4, capacitate minimum 8GB;  Stocare: număr locații HDD – x4, format HDD acceptat – 3.5 inch SATA;  Porturi: 3 x USB 3.2 Type A, 1 x USB 3.2 Type C, 2 x RJ45 2.5 Gigabit Ethernet, 2 sloturi PCIe gen 3  Butoane: Power, Reset, USB Auto Copy;  Dimensiuni: maximum 20x20x30 cm;  Masa netă: maximum 5.1 kg;  Ventilatoare: System fan 1 x 120mm, CPU fan 1 x 60mm;  Sistem de operare propriu: QuTS Hero / QTS, internal drive ZFS / EXT4;  Sistem de operare utilizator acceptat: Microsoft Windows 10/11;  Altele: Suplimentar față de sursa de alimentare a NAS-ului, se va furniza încă 1 bucată sursă de alimentare identică, originală, ca rezervă pentru viitor, ținând cont de faptul că dispozitivul de stocare NAS este permanent în funcțiune iar sursa aferentă mereu în sarcină, pentru eliminarea riscului de blocare a activității în legătură cu accesarea NAS în rețeaua ACP în cazul deteriorării sursei.  Garanție: minimum 36 luni |
| 2. | Hard disk-uri pentru NAS | Tip: HDD  Format HDD: 3.5” (inch)  Capacitate: minimum 12 TB  Viteză rotație HDD intern: 7200 rpm  Interfață: SATA III  Buffer cache: minimum 256 MB  Masă: maximum 700 g  Garanție: minimum 36 luni |
| 3. | Switch-uri de rețea | Tip Switch: fără management  Porturi: 8 x RJ45  Rata de transfer: 10/100/1000 Mbps  Buffer: minimum 1.5 MB  Alimentare: 230V AC, 50/60 Hz  Garanție: minimum 36 luni |

**Lot 2 – Echipamente periferice**

|  |  |  |
| --- | --- | --- |
| 1. | Unități optice externe scriere CD/DVD | Format disc: CD/DVD  Interfață: USB Type C  Sistem operare compatibil: Windows 10/11  Viteză scriere CD-R: minimum 24x  Viteză scriere DVD-R/DVD+R: minimum 8x  Grosime: maximum 14 mm  Garanție: minimum 24 luni |
| 2. | Kit tastatură + mouse | * Conectivitate wireless * raza de funcționare: minimum 4.9 m * kit-ul va include un set complet de baterii reîncărcabile (acumulatori) pentru funcționarea tastaturii și a mouse-ului * culoare: negru, gri   **Tastatură** – standard keyboard - minimum 104 keys   * prin modul de fabricație (ergonomicitate sau design curbat sau tehnologie anti-RSI sau dispunere A-Shape), tastatura va asigura protecție împotriva vătămărilor cauzate de repetabilitatea mișcărilor mâinii cu ansamblul mouse-tastatură; * forma curbată a tastaturii va facilita păstrarea poziției naturale, confortabile, a încheieturii mâinii; * tehnologia Advanced Encryption Standard (AES) pentru protejarea informațiilor transmise wireless între tastatură și desktop, prin criptarea apăsărilor pe taste; * taste silențioase   **Mouse**   * tehnologie: BlueTrack Technology sau echivalent * butoane: minimum 2 + rotiță scroll   Garanție kit tastatură + mouse: minimum 24 luni |
| 3. | Mouse | Tip: Optic/Laser (fără fir)  Rezoluție (dpi): minimum 1000  Interfață mouse: Wireless  Interfață receiver: USB  Receiver: Nanodispozitiv de emisie-recepție Plug-And-Go (cu posibilitate de stocare în interiorul mouse-ului)  Tehnologie: BlueTrack Technology sau echivalent  Design: ambidextru  Butoane: minimum 2 + rotiță scroll  Raza de funcționare: minimum 4.9 m  Durata de viață a bateriei: minimum 240 zile  Alimentare: baterie/baterii reîncărcabilă/e pentru mouse (care se va/vor livra împreună cu mouse-ul)  Indicator de stare a bateriei: încărcată / epuizată  Garanție: minimum 24 luni |
| 4. | Memorie USB 3.0, 16 GB | Capacitate: 16 GB  Interfață: USB 3.0  Rata de transfer la citire: minimum 150 MB/s  Altele: compatibil USB 2.0  Garanție: minimum 36 luni |
| 5. | Memorie USB 3.0, 32 GB | Capacitate: 32 GB  Interfață: USB 3.0  Rata de transfer la citire: minimum 150 MB/s  Altele: compatibil USB 2.0  Garanție: minimum 36 luni |
| 6. | Memorie USB 3.0, 64 GB | Capacitate: 64 GB  Interfață: USB 3.0  Rata de transfer la citire: minimum 150 MB/s  Altele: compatibil USB 2.0  Garanție: minimum 36 luni |

**Lot 3 – Piese de schimb/consumabile**

|  |  |  |
| --- | --- | --- |
| 1. | Sursă alimentare (alimentator) pentru NAS existent | Tip: adaptor alimentare  Intrare: 230 V AC, 50/60 Hz  Ieșire: 12 V DC, 7.5 A  Capacitate (putere): 90W  Compatibilitate: pentru NAS model QNAP TS-451+  Garanție: minimum 12 luni |
| 2. | Surse alimentare (alimentatoare) pentru laptop-uri | - 2 bucăți încărcătoare originale Acer, pentru laptop Acer TravelMate P2410-G2-MG, putere ieșire maximă suportată 65 W, mufă conectare standard, garanție minimum 12 luni;  - 1 bucată încărcător original Lenovo, pentru laptop Lenovo ThinkPad E485, putere ieșire maximă suportată 65 W, mufă USB Type-C pentru conectare la laptop, garanție minimum 12 luni. |
| 3. | Role cablu UTP | Tip cablu: UTP  Standard: cat 5E  Lungime cablu: minimum 300 m  Compoziție: cupru  Garanție: minimum 12 luni |
| 4. | Set 100 buc. mufe UTP RJ45 | Tip mufă: RJ45, cu 8 pini 8 contacte (8P8C)  Compatibilitate: cablu UTP  Standard: cat 5E  Contacte: placate cu aur  Culoare: transparent  Garanție: minimum 12 luni |
| 5. | Clește pentru sertizat, RJ45, 8P | Tip: RJ 45, 8 pini  Standard: cat 5E  Lungime: minimum 190 mm  Material protecție mânere: cauciuc/plastic  Altele: inclus clește pentru tăiere cablu / decablare  Garanție: minimum 12 luni |
| 6. | Cablu UTP cu mufe turnate RJ45 la capete, 10 m | Tip cablu: UTP  Standard: cat 5E  Lungime cablu: 10 m  Altele: cu mufe turnate RJ45 la capete  Garanție: minimum 12 luni |
| 7. | Cablu UTP cu mufe turnate RJ45 la capete, 5 m | Tip cablu: UTP  Standard: cat 5E  Lungime cablu: 5 m  Altele: cu mufe turnate RJ45 la capete  Garanție: minimum 12 luni |
| 8. | Prelungitor electric | Tip prelungitor: cu întrerupător și protecție la supratensiune  Lungime cablu: minimum 3 m  Secțiune cablu: 3 x 1.5 mm2  Tensiune de lucru: 230 V  Putere maximă suportată: minimum 3500 W  Număr prize: minimum 4, tip Schuko  Intensitate maximă suportată: 16A  Poziționare prize: înclinare la 45º  Altele: cu împământare, cu capete laterale care permit montaj orizontal sau vertical în regim de fixare cu șuruburi  Garanție: minimum 12 luni |

|  |  |
| --- | --- |
| **Conformitatea cu standardele europene şi de produs** | În conformitate cu directiva europeană SR ENISO/IEC 17050, se va prezenta, de către ofertantul declarat câștigător, declarația de conformitate pentru toate produsele (piese de schimb și reţelistică/periferice), privind:   * siguranța în exploatare; * compatibilitate electromagnetică;   - RoHS;  - marcaj CE;  - Mediu înconjurător: WEEE  Se vor prezenta copii după certificatele emise de instituțiile acreditate să elibereze respectivele certificări sau alte documente relevante care atestă îndeplinirea cerinței. |
| **Garanție și servicii în perioada de garanție** | - Furnizorul, în condițiile legii, va prezenta, la livrare, împreună cu factura, următoarele:   1. certificat de garanție de la producător/distribuitor/furnizor, după caz; 2. certificat de calitate sau conformitate emise de producător.   - Garanţia echipamentelor livrate va fi asigurată de către producător sau distribuitor sau furnizor (după caz) în mod direct, având în vedere prevederile Legii nr. 449/2003 precum și toate modificările acesteia (actualizarea din 2008 și OG nr. 9/2016) privind vânzarea produselor şi garanţiile asociate acestora precum şi prevederile prezentului caiet de sarcini;  - **Garanția tehnică oferită pentru fiecare produs va fi conform perioadelor de garanție precizate în tabelele de mai sus** „Specificațiile tehnice și /sau cerințele funcționale minime”;  - Furnizorul va trebui să asigure garanția de bună funcționare, calitatea și performanțele produselor oferite pentru perioada de garanție. Perioada de garanție începe din momentul recepției finale;  - În cazul în care producătorii oferă perioade de garanție mai mari decât perioadele minime indicate de autoritatea contractantă, perioadele de garanție ofertate vor fi cel puțin cât perioadele oferite de producători;  - garanția (reparația) va fi asigurată de către unitățile autorizate pentru service, cu preluarea produsului defect (piese de schimb și reţelistică/periferice) de la sediul achizitorului, transportul produsului de la și înapoi la achizitor intrând în sarcina furnizorului. Dacă durata de efectuare a reparației depășește 3 (trei) zile lucrătoare de la notificarea transmisă de achizitor, echipamentul defect se va înlocui. În cazul în care produsele necesită înlocuire în perioada de garanție, ca urmare a defectării sau funcționării neconforme cu cerințele specificate în prezentul caiet de sarcini, aceasta se va realiza în maximum 5 zile lucrătoare de la comunicarea către centrul de asistență tehnică și/sau suport (helpdesk), în timpul programului de lucru, transportul de la și înapoi la achizitor intrând în sarcina furnizorului;  - produsele defecte vor fi înlocuite cu produse identice sau superioare în termeni de specificații tehnice;  - persoanele responsabile cu asigurarea serviciilor de reparație în garanție vor avea atestate valabile de depanator sau tehnician de service pentru echipamentele ofertate;  - în perioada de garanție, toate costurile legate de înlocuirea sau repararea bunurilor, precum și de remedierea defecțiunilor cad în sarcina furnizorului (diagnosticare, transport, costuri de asigurare, taxe în vamă, manoperă pentru reparare, etc.).  - unitățile de stocare interne care prezintă defecțiuni pe perioada de garanție vor fi înlocuite cu unități de stocare noi (cu performanțe identice sau superioare) fără a fi returnate furnizorului (indiferent de natura defectului); atât unitățile de stocare defecte cât și cele care le vor înlocui pe acestea, rămân în proprietatea achizitorului. |
| - Furnizorul are obligația de a răspunde unei solicitări de suport tehnic de specialitate sau unei solicitări de reparare/înlocuire a unui echipament defect astfel:   * în aceeași zi, în termen de 5 ore de la primirea unei solicitări efectuate în zilele lucrătoare, în intervalul orar 09:00 -17:00, ora României; * în prima zi lucrătoare, în intervalul orar 09:00 -12:00, ora României, în cazul unei solicitări efectuate după ora 17:00. * Nerespectarea timpilor de mai sus dă dreptul achizitorului de a solicita penalități/daune interese în conformitate cu clauzele prezentului caiet de sarcini și ale contractului. * După efectuarea reparației și punerea în funcțiune a echipamentului / componentei defecte, între furnizor (partenerul de service acreditat al furnizorului, după caz) și achizitor se întocmește un proces-verbal de recepție; * Perioada de garanție se va prelungi, pentru echipamentele (componentele) în cauză, cu durata totală a imobilizării. |

# În cadrul ofertei, ofertantul va prezenta următoarele informații/documente:

* Producătorul și modelul produsului ofertat;
* Specificații tehnice ale produsului (fișa tehnică a produsului, manualul de utilizare etc.);

# Sancțiuni/penalități aplicate în cazul nerespectării timpilor de reacție (menționați anterior pentru fiecare tip de produs) al furnizorului, în caz de defecțiuni apărute în funcționarea echipamentelor (inclusiv a accesoriilor acestora) furnizate

Vor fi aplicate următoarele sancțiuni/penalități:

1. în cazul în care furnizorul depășește timpul de răspuns de 5 ore, de la primirea unei solicitări efectuate în zilele lucrătoare, în intervalul orar 09:00 -17:00, ora României, calculat de la momentul primirii solicitării, achizitorul va aplica penalități de 1 leu/oră de întârziere;
2. în cazul în care furnizorul depășește timpul de răspuns din prima zi lucrătoare, în intervalul orar 09:00 - 12:00, ora României, în cazul unei solicitări efectuate după ora 17:00, calculat de la momentul primirii solicitării, achizitorul va aplica penalități de 1 leu/oră de întârziere;
3. în cazul în care furnizorul depășește timpul de înlocuire, menționat pentru fiecare tip de echipament, a echipamentelor și accesoriilor care necesită înlocuire în perioada de garanție ca urmare a defectării sau funcționării neconforme cu cerințele specificate în caietul de sarcini, calculat de la momentul sesizării problemei, achizitorul va aplica penalități de 5 lei/oră de întârziere.
4. **Livrare, ambalare, etichetare, transport și asigurare pe durata transportului**

**Termenul de livrare este de maximum 30 de zile de la data semnării de către ambele părți a contractului de achiziție publică;**

Un produs este considerat livrat când toate activitățile în cadrul contractului au fost realizate și produsul/echipamentul este acceptat de achizitor.

Produsele vor fi livrate cantitativ și calitativ la locul indicat de achizitor pentru fiecare produs în parte, furnizorul fiind responsabil pentru transportul și manevrarea produselor. Fiecare produs va fi însoțit de toate subansamblele/părțile componente necesare punerii și menținerii în funcțiune.

Furnizorul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită.

Operatorul economic trebuie să ia toate măsurile necesare asigurării vizibilității finanțării pentru instrumente structurale POAT. Furnizorul va aplica pe fiecare produs voluminos o etichetă autocolantă cu identitatea vizuală a proiectului (dimensiune 100 x 100 mm) care să conțină următoarele elemente informative obligatorii: emblema Uniunii Europene, sigla Guvernului României și sigla Instrumentelor Structurale, numele proiectului *„Sprijinirea Autorității de Certificare și Plată în vederea gestionării eficiente e Fondurilor Europene Structurale și de Investiții”,* fraza *”Proiect co-finanţat din Fondul European de Dezvoltare Regională prin POAT 2014-2020*”. Pentru mai multe detalii se va utiliza Manualul de Identitate Vizuală pentru Instrumente Structurale 2014-2020 în România, secțiunea *Activități și cerințe minime obligatorii de informare și publicitate și caracteristicile lor*, punctul *V. Autocolante si plăcute*, disponibil la adresa https://www.fonduri-ue.ro/images/files/transparenta/comunicare/2018/MIV\_29\_ianuarie2018\_SGuv.pdf.

Ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului și depozitării în locuri deschise. În stabilirea mărimii și greutății ambalajului, furnizorul va lua în considerare, acolo unde este cazul, distanța față de destinația finală a produselor furnizate și eventuala absență a facilităților de manipulare la punctele de tranzitare.

Transportul și toate costurile asociate sunt în sarcina exclusivă a furnizorului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

**Livrarea** se va face la destinație și va fi subiectul unei recepții cantitative (de structură și de integritate) și a uneia calitative (în condiții normale de exploatare).

La livrare, în condițiile legii, furnizorul va prezenta următoarele:

* documentele de însoțire a mărfii (aviz de însoțire a mărfii/aviz de expediție etc.)
* documentația tehnică***(\*)***, respectiv:
* descrierea tehnică a echipamentelor;
* documentația de instalare, configurare și utilizare (inclusiv documentația de network engineering - capabilități hardware-software);
* documentația de întreținere și remediere a defecțiunilor;
* certificat de garanție tehnică de la producător/ furnizor/ distribuitor;
* certificat de calitate/ conformitate;
* lista cu seriile echipamentelor livrate.

***(\*)****Furnizorul va pune la dispoziția achizitorului, pentru fiecare tip de echipament livrat, documentația tehnică prevăzută la alineatele de mai sus, în format electronic digital agreat de achizitor*.

Furnizorul este responsabil pentru livrarea în termenul solicitat și se consideră că a luat în considerare toate dificultățile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

**Destinația produselor**: Sediul achizitorului (Autoritatea de Certificare și Plată) Bulevardul Mircea Vodă, nr. 44, intrarea B, sector 3, București.

Furnizorul va asigura și gestiona, pe cheltuiala sa, transportul/livrarea produselor la sediul indicat.

1. **Recepţia**

Recepția cantitativă și calitativă va fi făcută la destinație, în ziua livrării produselor contractate.

În cadrul recepției cantitative și calitative se vor realiza următoarele operațiuni:

1. recepția cantitativă va consta în:
   * numărarea componentelor/echipamentelor livrate;
   * verificarea aspectului exterior, a integrității fizice și a caracteristicilor constructive pentru componentele/echipamentele hardware;
   * verificarea existenței tuturor componentelor/echipamentelor hardware și accesoriilor acestora;
   * verificarea existenței documentelor de însoțire a mărfii.
2. recepția calitativă va consta în:
   * verificarea documentelor – descrierea tehnică a echipamentelor, documentația de instalare, configurare și utilizare (inclusiv network engineering), documentația de întreținere și remediere a defecțiunilor, certificat de garanție, certificate de calitate și de conformitate;
   * verificarea conformității hardware și software a echipamentelor livrate cu specificațiile tehnice din caietul de sarcini și din ofertă, prin efectuarea de inspecții și teste funcționale la fiecare echipament. Inspecțiile și testele funcționale vizează respectarea cerințelor caietului de sarcini și a specificațiilor producătorului (caracteristici tehnice, constructive, electrice, cerințe funcționale, etc.);
   * testările funcționale din cadrul recepției se vor efectua pe baza unui set de teste care vor fi propuse de furnizor și agreate de achizitor imediat după semnarea contractului;
   * întocmirea unui proces verbal de recepție finală (cantitativă și calitativă) între reprezentanții părților, în care se va consemna îndeplinirea tuturor operațiunilor descrise mai sus.

Activitățile de recepție se vor efectua conform precizărilor din caietul de sarcini.

Dreptul achizitorului de a inspecta, testa și, dacă este necesar, de a respinge produsele, nu va fi limitat sau amânat din cauza faptului că produsele au fost inspectate și testate de furnizor, anterior furnizării acestora la locul de livrare/instalare.

Dacă în cadrul recepției se constată că nu a fost livrată întreaga cantitate, produsele nu respectă în totalitate uniformitatea componentelor sau integritatea lor sau nu respectă specificațiile tehnice prevăzute în caietul de sarcini/propunerea tehnică, atunci furnizorul va fi obligat să remedieze neconformitățile în decurs de maximum 5 zile lucrătoare de la constatarea lor.

1. **Modalități și condiții de plată**

Furnizorul va emite factură în sistemul Ro-eFactura pentru produsele livrate. Factura va avea menționat numărul contractului, datele de emitere și de scadență ale facturii respective și va cuprinde sumele evidențiate conform cerințelor de mai sus, de la pct.2, pagina 3. Factura va fi emisă după semnarea de către achizitor a procesului verbal de recepție cantitativă și calitativă, acceptat, după livrare, instalare și punere în funcțiune.

Plata se va efectua în lei, în contul furnizorului, în baza facturii fiscale emise în sistemul Ro-eFactura, potrivit prevederilor OUG nr. 120/2021, aprobată cu modificări prin Legea nr. 139/2022, însoțită de procesul-verbal de recepție cantitativă și calitativă, de certificatul de garanție și de certificatul de calitate sau conformitate.

**Ioana PREDULEA**

**Director General Adjunct**

Întocmit: Verificat:

Maximilian Matei, Consilier superior Alina Intze, Șef serviciu SAT

Mihaela Udubașa, Consilier superior